אקרוטירי ודקליה

250px|ממוזער|מפת אקרוטירי (השטח המערבי)
250px|ממוזער|מפת דקליה (השטח המזרחי)
**אקרוטירי** (באנגלית: **Akrotiri**, ביוונית: **Ακρωτήρι**, בטורקית: **Agrotur**) **ודקליה** (באנגלית: **Dhekelia**, ביוונית: **Δεκέλεια**, בטורקית: **Dikelya**) הם שני שטחים מנותקים וזעירים שנמצאים ברשות הטריטוריות הבריטיות שמעבר לים באי קפריסין, במעמד של שטח בסיס ריבוני של הממלכה המאוחדת.

שני שטחים אלה משמשים גם כבסיסים של הצבא הבריטי, ועל כן נודעים גם בשם המאחד **אזורי הבסיס הריבוניים של אקרוטירי ודקליה** (באנגלית: **Sovereign Base Areas of Akrotiri and Dhekelia** ובראשי התיבות המאחדים באנגלית: **SBA**, ביוונית: **Περιοχές Κυρίαρχων Βάσεων Ακρωτηρίου και Δεκέλειας, ''Periochés Kyríarchon Váseon Akrotiríou ke Dekélias***, בטורקית: ***Ağrotur ve Dikelya İngiliz Egemen Üs Bölgeleri***), המצוים באזור בעלי חשיבות אסטרטגית לחופי [[הים התיכון]], נותרו שטח בריטי [[אוטונומיה|אוטונומי]] בעת (ולאחר) שהפכה קפריסין מ[[מושבה בריטית|קולוניה בריטית]] למדינה עצמאית באוגוסט [[1960]].

== היסטוריה ==
באמצע [[שנות ה-50 של המאה ה-20|שנות ה-50]], אל מול התרופפות האחיזה של [[הממלכה המאוחדת]] באזור [[תעלת סואץ]], הוחל בהקמת מספר מחנות צבא בקפריסין. אלו כללו את דקליה ואת [[בסיס חיל האוויר המלכותי אקרוטירי|בסיס אקרוטירי]], שהיה שדה התעופה הגדול ביותר במזרח התיכון בשנות ה-50. הבסיסים היו ממוקמים באתרים בעלי חשיבות אסטרטגית - במזרח הים התיכון, בקרבת תעלת סואץ.

ב[[חוזה האחריות 1960|חוזה האחריות]] (Treaty of Guarantee) משנת [[1960]], שנקבע בעת מתן העצמאות ל[[מושבה]] הבריטית [[קפריסין הבריטית]], נקבעו אזור הבסיסים כבסיסים בריטיים ריבוניים, לאור חשיבותם האסטרטגית.

בשנים שבין 1960 - 1964 שילמו הבריטים דמי [[חכירה]] בגין השימוש בשטח, אולם בשל [[הסכסוך הקפריסאי|המחלוקת הקפריסאית]] של שנת 1964 הפסיקו הבריטים לשלם את דמי החכירה, וממשלת קפריסין ממשיכה לטעון שהם מגיעים לה. באוקטובר 1964 קיימו קפריסאים יוונים מהשמאל הפגנות נגד קיום הבסיסים באי. בשנת 1968 השתתפו מטוסים מאקרוטירי בחיפוש אחרי הצוללת [[אח"י דקר]]. הבסיס גם שימש את מטוסי ארצות הברית במעקב אחר המצב בתעלת סואץ ובסיני.

ביולי 1974 קיבל [[מקאריוס השלישי]], הנשיא שהודח בהפיכה, [[מקלט מדיני]] בשטח הבסיסים. בלחימה שפרצה לאחר מכן, מצאו אזרחים שברחו מהקרבות מפלט בבסיסים ומהם הועברו ל[[בריטניה]] במטוסים של חיל האוויר הבריטי.

[[פלישת טורקיה לקפריסין]] בשנת [[1974]] לא השפיעה על מעמדם של הבסיסים מאחר שבריטניה לא השתתפה בלחימה, והטורקים לא נכנסו לאזורים הבריטיים מחשש למלחמה עם בריטניה (בזכות זה נותרה [[איה נאפה]] בשליטה יוונית, מאחר שהבסיס ניצב בינה לבין הכוחות הטורקיים). בסוף 1974 צמצמה בריטניה את כוחותיה בבסיסים באי, אך הותירה במקום [[נשק גרעיני]].

== פוליטיקה ==
[[קובץ:RAF CONDUCTS FIRST AIR STRIKES OF IRAQ MISSION MOD 45158633.jpg|ממוזער|[[פאנאוויה טורנדו]] של [[חיל האוויר המלכותי]] נוחת ב[[בסיס חיל האוויר המלכותי אקרוטירי]].]]
[[קובץ:Souvereign Base Areas Police station on Cyprus.JPG|ממוזער|תחנת משטרה באקרוטירי]]
שטח הבסיסים מנוהל על ידי "[[המנהלן של שטחי הבסיסים הריבוניים]]" (the Administrator of the Sovereign Base Areas) שהוא מפקד הכוחות הבריטיים בקפריסין. המנהלן ממונה על ידי המונרך הבריטי בעצת שר ההגנה הבריטי. הוא מהווה הן את הרשות המחוקקת והן את הרשות המבצעת, ומשמש למעשה כ[[מושל]] השטח.

== משפט ==

בבסיסים פועלת מערכת משפטית עצמאית הנפרדת מזו הקפריסאית וחלים בה חוקי מושבת קפריסין נכון לאוגוסט 1960 (בשינויים הנדרשים). בשטחים מצויה הן מערכת בתי משפט אזרחיים והן מערכת בתי משפט צבאיים.

== גאוגרפיה ==
[[קובץ:Akrotiri 01-2017 img11 Akrotiri village.jpg|ממוזער|הכפר אקרוטירי]]
אקרוטירי ודקליה מהווים 3% משטחי היבשה של קפריסין (254 קמ"ר) מהם 122 קמ"ר באקרוטירי ו-132 קמ"ר בדקליה. 60% מהשטחים מצויים בבעלות פרטית (בין של אזרחים קפריסאים ובין של אזרחים בריטיים) ויתרת השטח מהווה שטח צבאי המצוי בחזקת הכתר הבריטי.

אקרוטירי ממוקמת בדרום מערב האי, בקרבת העיר [[לימסול]]. דקליה ממוקמת בדרום מזרח האי, בקרבת [[לרנקה]]. אקרוטירי גובלת בשטחי [[קפריסין|רפובליקת קפריסין]] ודקליה גובלת הן בשטחי רפובליקת קפריסין והן בשטחי [[האו"ם]] המפרידים בין רפובליקת קפריסין לבין [[הרפובליקה הטורקית של צפון קפריסין]].

הכפרים [[קסילוטימוו]] ו[[אורמידליה]] הם [[מובלעת|מובלעות]] קפריסאיות בשטח בסיס דקליה, גם [[תחנת הכוח דקליה|תחנת הכוח בדקליה]] וישוב הפליטים שנמצא בבעלותה מהווים מובלעות בשטח הבסיס דקליה.

== דמוגרפיה וכלכלה ==
בעת שהוקם השטח העצמאי של הבסיסים נקבעו גבולות השטחים במטרה שמספר מועט של אזרחים יהיו בשטח. כ-14,000 תושבים מתגוררים בשטחים מהם כ-7,000 אזרחי קפריסין וכ-7,000 חיילים ובני משפחותיהם.
כל אזרח קפריסאי המתגורר בשטח זכאי לקבל אזרחות של מושבה בריטית (British Overseas Territories citizenship), אולם קפריסאים אלו אינם זכאים לאזרחות בריטית מלאה.

כלכלתם של התושבים המקומיים מתבססת על סיפוק צורכי הבסיסים הצבאיים ועל חקלאות.

==תחבורה ותקשורת==
רשת הכבישים הקפריסאית עוברת בתוך המובלעות. מבחינה אווירית, קיימים בסיסים של [[חיל האוויר המלכותי]] בשתיהן.

אזורי הבסיס מהווים חלק מקידומת הטלפון של [[רפובליקת קפריסין]], תוך שימוש ב[[קידומת טלפון בינלאומית|קידומת הבינלאומית]] *'357+**. מספרים קוויים נמצאים באותו פורמט בן 8 ספרות, כאשר ארבע הספרות האחרונות הן מספרי ההרחבה. המספרים בדקליה מתחילים עם הספרות **2474**, ואילו אלה באקרוטירי מתחילים עם הספרות **2527**.
שירותי הדואר מסופקים על ידי משרד הדואר של הצבא הבריטי. הדואר אל אקרוטירי מופנה אל **BFPO 57**, בעת שהדואר אל דקליה ואל אייקוס ניקולאוס מופנה אל **BFPO 58'''.

## ראו גם
* מפרץ גואנטנמו - מובלעת של ארצות הברית באי קובה, בה שוכן בסיס צבאי
* גיברלטר - מובלעת של בריטניה בחצי האי האיברי, בה שוכן יישוב עתיק וכן בסיס צבאי
*שטחי בסיס ריבוניים

## קישורים חיצוניים

* 
* 
* 

## הערות שוליים

קטגוריה:חברות מיוחדות באיחוד האירופי
קטגוריה:הטריטוריות הבריטיות שמעבר לים
קטגוריה:קפריסין
קטגוריה:יחסי הממלכה המאוחדת – קפריסין
קטגוריה:מדינות וטריטוריות דוברות אנגלית
קטגוריה:הממלכה המאוחדת: בסיסים ומתקנים צבאיים
קטגוריה:מדינות וטריטוריות שהוקמו ב-1960